Kanoničke relacije između motoričkih sposobnosti i uspješnosti u plesu - Oreb, Goran (Array, 1989)
Informacije o koordinaciji, realizaciji ritmičkih struktura, ravnoteži, frekvenciji alternativnih pokreta, brzini pokreta, preciznosti, fleksibilnosti, sili, eksplozivnoj snazi, snazi i izdržljivosti, dobivene su na uzorku od 74 situacijska motorička testa primjenjena na 208 studenata Fakulteta za fizičku kulturu Sveučilišta u Zagrebu. Iz tog je uzorka izolirano 112 studenata koji su uspješno položili ispit iz predmeta Ples, pri čemu je ocjenjivana njihova uspješnost u tri obavezne (VALCEK, SL.KOLO, MORA.), pet izbornih plesnih struktura i teorijsko znanje. Motorički status studenata, definiran sa jedanaest primarnih motoričkih dimenzija, predstavljao je prediktorski skup varijabli, a ocjena iz svake pojedinačne obavezne plesne strukture (VALCEK, SL.KOLO, MORAVA) i ukupne efikasnosti (OCJENA), predstavljale su skup kriterijskih varijabli. Relacije izmedju prediktorskog i kriterijskog skupa varijabli utvrdjen je kanoničkom korelacijskom analizom. Rezultati analize pokazali su da: - izmedju primarnih motoričkih dimenzija i uspješnosti u savladavanju plesnih struktura postoji jedna jedina značajna kanonička relacija ; - struktura prvog kanoničkog faktora u prostoru motorike odredjena je prvenstveno faktorima KOORDI, RITAM, BALANS, BRZRQ ; - struktura prvog kanoničkog faktora u prostoru kriterijskih varijabli upućuje nedvosmisleno na egzistenciju jedinstvene dimenzije za procjenu uspješnosti u plesu, u čijoj strukturi dominantnu poziciju ima kriterijska varijabla OCJENA. Istraživanjem su autori došli do novih spoznaja o relacijama primarnih motoričkih dimenzija i uspješnosti u savladavanju plesnih struktura. Rezultati istraživanja su znakovit doprinos selekciji u prostoru plesa.